Express Bank er en internetbaseret bank, der ejes af BNP Paribas. Express Bank har været på det danske marked siden 1987 under navnet HandelsFinans og var tidligere en del af Danske Bank. Express Bank specialiserer sig i lån og kreditter til private samt finansieringsløsninger til samarbejdspartnere. Nogle af bankens samarbejdspartnere i Danmark er: Elgiganten, BabySam, TDC, JYSK, BILKA, Imerco, Louis Nielsen, XL-Byg, Thansen.dk og BoConcept. Banken har 153 ansatte, og det danske hovedkontor ligger i Taastrup.